पापुआ न्यू गिनी के PM बोले- भारत हमारा लीडर; कल मोदी के पैर छुए थे
Fiji-Palau Honors Modi with Highest Award - Which country gave Modi highest civilian award? Papua New Guinea PM recognizes India's leadership प्रधानमंत्री नरेंद्र मोदी सोमवार को पापुआ न्यू गिनी में हुए फोरम फॉर इंडिया पैसिफिक आईलैंड को-ऑपरेशन यानी FIPIC की बैठक में शामिल हुए।
प्रधानमंत्री नरेंद्र मोदी सोमवार को पापुआ न्यू गिनी में हुए फोरम फॉर इंडिया पैसिफिक आईलैंड को-ऑपरेशन यानी FIPIC की बैठक में शामिल हुए। इस दौरान रिपब्लिक ऑफ पलाऊ और फिजी ने उन्हें अपने देश का सर्वोच्च अवॉर्ड दिया है। पलाऊ ने पीएम को इबाकल अवॉर्ड तो फिजी ने 'कम्पेनियन ऑफ द ऑर्डर ऑफ द फिजी' का सम्मान दिया है।
इससे पहले FIPIC की बैठक में पापुआ न्यू गिनी के प्रधानमंत्री जेम्स मारेप ने कहा, 'भारत ग्लोबल साउथ यानी विकासशील और गरीब देशों का लीडर है। हम सभी विकसित देशों के पावर प्ले के शिकार हैं'। वहीं, कल जेम्स मारेप ने पीएम मोदी का स्वागत उनके पैर छूकर किया था।
पीएम मोदी ने कहा जिन पर भरोसा किया उन्होंने साथ छोड़ा
मरापे के बाद PM मोदी ने भी नाम लिए बिना विकसित देशों पर निशाना साधा। उन्होंने कहा, 'कोरोना का सबसे ज्यादा असर ग्लोबल साउथ यानी दुनिया के विकासशील और गरीब देशों पर पड़ा है'। क्लाइमेट चेंज, प्राकृतिक आपदाएं, भुखमरी और गरीबी कई चुनौतियां पहले से ही थीं अब नई समस्याएं उत्पन्न हो रही हैं।
PM मोदी ने कहा, 'इस दौरान जिन पर भरोसा किया वो मुसीबत के समय हमारे साथ नहीं खड़े थे, जबकि भारत मुश्किल वक्त में प्रशांत द्वीप के देशों के साथ खड़ा रहा।' PM ने कहा, 'कोरोना वैक्सीन के जरिए भारत ने सभी साथी दोस्तों की मदद की। भारत के लिए पैसिफिक के द्वीप कोई छोटे आईलैंड देश नहीं बल्कि बड़े समुद्री देश हैं।'
पापुआ न्यू गिनी से रणनीतिक साझेदारी बढ़ाएगा भारत
PM मोदी ने पापुआ न्यू गिनी के प्रधानमंत्री जेम्स मरापे के साथ द्विपक्षीय बातचीत की थी। PM ने कहा था कि दोनों देशों के बीच हेल्थ, स्किल डेवलेपमेंट, निवेश और IT सेक्टर में सहयोग बढ़ाया जाएगा।
दोनों नेताओं ने तमिल भाषा में लिखी गई किताब 'थिरुकुरल' का तोक पिसिन भाषा में अनुवाद किए गए संस्करण को लॉन्च किया। तोक पिसिन पापुआ न्यू गिनी की भाषा है। PM मोदी ने पापुआ न्यू गिनी के गवर्नर जनरल बोब डाडे से भी मुलाकात की थी।
भारत का पैसिफिक आईलैंड देशों को मदद देने के लिए प्लान 
पैसिफिक आईलैंड के देशों पर चीन का दबदबा
पैसिफिक आईलैंड के देश डेवलेपमेंट के कई इश्यूज को लेकर दूसरे देशों पर निर्भर हैं। चीन इस इलाके में अपनी बढ़त बनाने में कामयाब रहा है। FIPIC के ही कई देशों में चीन के कई सारे प्रोजेक्टस पर काम चल रहा है। पापुआ न्यू गिनी में ही चीन एक काफी महत्वाकांक्षी रोड प्रोजेक्ट बनाने में लगा हुआ है। जो देश के सारे इलाकों को एक दूसरे से जोड़ेगा। इस पर 47 हजार करोड़ रुपए खर्च किए जाएंगे। देश में चीन के सहयोग से एक हाइड्रो पावर प्लांट भी तैयार किया जा रहा है।
पैसिफिक देशों में चीन के बड़े प्रोजेक्ट्स 
पापुआ न्यू गिनी के PM ने मोदी के पैर छुए, परंपरा तोड़कर राजकीय सम्मान दिया 
PM नरेंद्र मोदी रविवार शाम को पापुआ न्यू गिनी पहुंचे। राजधानी पोर्ट मोरेस्बी में वहां के PM जेम्स मारेप ने उनकी अगवानी की। मारेप ने मोदी के पैर छूकर उनका स्वागत किया। इसके बाद प्रधानमंत्री मोदी को एयरपोर्ट पर ही गार्ड ऑफ ऑनर दिया गया। इस इंडो पैसिफिक रीजन में किसी भारतीय प्रधानमंत्री का ये पहला दौरा है।
न्यूज एजेंसी ANI के मुताबिक, पापुआ न्यू गिनी की सरकार ने अपनी परंपरा को तोड़ते हुए PM मोदी का वेलकम किया। दरअसल, इस देश में सूर्यास्त होने के बाद किसी भी विदेशी मेहमान का राजकीय सम्मान के साथ स्वागत नहीं किया जाता है, लेकिन भारत की अहमियत को देखते हुए वहां की सरकार ने ये फैसला लिया।
मोदी के स्वागत के दौरान की फोटोज देखिए 
25 मई को भारत लौटेंगे PM मोदी
23 मई को PM मोदी ऑस्ट्रेलिया रवाना हो जाएंगे। यहां वो भारतीय समुदाय के लोगों को संबोधित करेंगे। 24 मई को ऑस्ट्रेलिया के प्रधानमंत्री एंटनी एल्बानीज से मुलाकात करेंगे। 25 मई को सुबह दिल्ली वापस आ जाएंगे।
GK के जरिए जानें FIPIC क्या है...
ये खबर भी पढ़ें...
VIDEO: G7 समिट में मोदी से मिले जेलेंस्की: यूक्रेन-रूस जंग के बाद दोनों की पहली मुलाकात; बाइडेन ने PM मोदी को गले लगाया
जापान के हिरोशिमा शहर में जारी G7 समिट के दौरान यूक्रेन के राष्ट्रपति वोलोदिमिर जेलेंस्की ने प्रधानमंत्री नरेंद्र मोदी से मुलाकात की। रूस-यूक्रेन जंग शुरू होने के बाद दोनों नेताओं की यह पहली मुलाकात थी। हालांकि 15 महीने से जारी जंग के दौरान मोदी और जेलेंस्की फोन पर बात कर चुके हैं। पढ़ें पूरी खबर...